
רשות התעופה האזרחית
מכרז פומבי מס' 20/2013

לקבלת שירותי הפצה ושיווק של פרסומי המידע התעופתי

1. רשות התעופה האזרחית- משרד התחבורה והבטיחות בדרכים (להלן: "רת"א") מחויבת על פי אמנות בינלאומיות לפרסם מידע תעופתי,  הכולל דברי מלל, תרשימים ומפות, לעדכנו במועדים הנקבעים על ידי ארגון התעופה האזרחית הבינלאומית (ICAO), ולהפיצו לרשימת מנויים ולכל דורש, בכפוף לתעריפים שיפורסמו על- ידה.
2. בהתאם, רת"א מזמינה בזאת מציעים להגיש הצעותיהם לקבלת שירותי הפצה ושיווק של פרסומי המידע התעופתי של מדינת ישראל.  במסגרת מכרז זה, בכוונת רת"א לבחור מציע אחד על פי הקריטריונים שיפורטו להלן, ולחתום עימו על הסכם התקשרות להגשת השירותים. 
3. תנאי סף להשתתפות במכרז
התנאים המפורטים להלן הינם תנאי סף מוקדמים המחייבים כל מגיש הצעה לפי מכרז זה.  הצעה אשר אינה עונה לכל התנאים המפורטים להלן, לא תידון ותידחה באופן מיידי על הסף:

1. המציע הינו עוסק מורשה כדין או לחלופין תאגיד רשום כדין בישראל;
2. המציע בעל כל האישורים הנדרשים לפי חוק עסקאות גופים ציבוריים,  תשל"ו  
       – 1976;
3.  למציע חנות פיזית,  כהגדרתה במסמכי המכרז, החל מיום 1/1/2012;
4. למציע חנות מקוונת,  כהגדרתה במסמכי המכרז, או לחלופין התחייבות 
       בצירוף הוכחת יכולת להקמת חנות מקוונת כמשמעו של המונח במסמכי 


המכרז, בתוך 4 שבועות מיום קבלת ההודעה על הזכייה; 
5.        למציע אתר אינטרנט פעיל, החל מיום 1.1.2012 ועד למועד הגשת ההצעה, לכל 
       הפחות; 

6.        המציע צירף להצעתו הצעת מחיר מלאה כנדרש בסעיף 6 ובנספח א' למסמכי 
       המכרז;
7.        המציע צירף להצעתו ערבות כנדרש בסעיף 14 א' למסמכי המכרז;

4. תקופת ההתקשרות

תקופת ההתקשרות עם הזוכה במכרז תהיה למשך שנה מיום חתימת חוזה ההתקשרות (להלן: "תקופת ההתקשרות"). רת"א תהא רשאית להאריך את תקופת ההתקשרות כל שנה בשנה נוספת (להלן: "תקופת הארכה") ובסך הכל לתקופות הארכה שלא יעלו על 4  שנים נוספות. סך תקופת ההתקשרות, כולל תקופות ההארכה,  לא תעלה על 5 שנים במצטבר.
5. קבלת מסמכי המכרז
את מסמכי המכרז ניתן לקבל, ללא תמורה, באתר האינטרנט של רשות התעופה האזרחית שכתובתו: www.caa.gov.il . כמו כן, מסמכי המכרז מפורסמים באתר האינטרנט של מינהל הרכש הממשלתי שכתובתו: www.mr.gov.il  ובאתר הפרסומים הרשמי של ממשלת ישראל שכתובתו: www.pirsum.gov.il.

6. שאלות הבהרה
שאלות הבהרה ניתן להעביר בכתב בלבד, למר מור אשל – מנהל היחידה לפירסומי מידע תעופתי ברת"א, לכתובת דואר אלקטרוני:eshelm@mot.gov.il  עד ליום 6.1.2014 בשעה 12:00.  
7. המועד להגשת ההצעות
את ההצעה יש להגיש עד ליום 19.1.2014 בשעה 12:00 לתיבת המכרזים שבמשרדי רת"א- קומה 1  (ליד המעליות) - בית גולן, רחוב גולן פינת רחוב הנגב, קרית שדה התעופה. 

הפקדת המעטפות בתיבת המכרזים הינה באחריות המציעים בלבד. הצעה שלא תימצא בתיבת המכרזים  במועד האמור -  תיפסל על הסף.
8. ועדת המכרזים, מטעמים מיוחדים שיירשמו, רשאית להאריך את המועד הקבוע להגשת ההצעות לתקופה נוספת. הודעה על הארכה כאמור תישלח לכל מי שפנה בשאלות הבהרה כאמור בסעיף 6 לעיל. על המועד החדש יחולו כל ההוראות החלות על המועד המקורי.
9. במקרה של סתירה, הוראות מסמכי המכרז גוברות על הוראות הודעה זו. 

